八絕詩 庶子泉
作者：王禹偁
朝代：宋

paragraphs: 物形固天造，物景不自勝。
泉乎未遇人，石罅徒流迸。
宮相政多暇，行樂躡巖磴。
發蒙漲爲溪，幽致茲焉盛。
唐賢大曆後，峭壁刻名姓。
我來一何暮，今秋始乘興。
山勢環有缺，山門壺引柄。
乍挹清泚姿，頗愜幽閑性。
味將春茗宜，光與曉嵐暝。
架竹落僧厨，遠聲入清磬。
何當宿禪室，欹枕終夜聽。
飲多病骨換，照久塵逈。
銷盡謫居愁，無心治歸艇。